Jüri Jaanson

Jüri Jaanson (sündinud 14. oktoobril 1965 Tartus) on eesti endine sõudja (maailmameister) ja poliitik, XII, XIII ja XIV Riigikogu liige. 

Kuni 2004. aastani sõudis Jüri Jaanson kõigil võistlustel ühepaadil, 2005. aastal sõudis ta Eesti koondise paarisaeruliste neljapaadis. Alates 2007. aastast võistles ta Tõnu Endreksoniga paarisaeruliste kahepaadil. 18. novembril 2010 teatas Jaanson oma tippsportlaskarjääri lõpust. 

Jüri Jaansoni treener oli tema abikaasa Tatjana Jaanson. 

30. novembril 2010 teatas ta Reformierakonda astumisest ja kavatsusest kandideerida 2011. aasta Riigikogu valimistel. Ta kandideeris valimisringkonnas nr 4 (Harju- ja Raplamaa) ning valiti 1178 häälega Riigikokku. Samuti kandideeris ta 2015. aasta Riigikogu valimistel, sai valimisringkonnas nr 12 1328 häält ning osutus valituks ringkonnamandaadiga.http://rk2015.vvk.ee/detailed-12.htmlhttp://rk2015.vvk.ee/acquired-mandates.html

 Saavutused 
 Olümpiamängudel 
 1988 – Seouli olümpiamängudel meeste ühepaadil 8. koht 
 1992 – Barcelona olümpiamängudel meeste ühepaadil 5. koht
 1996 – Atlanta olümpiamängudel meeste ühepaadil 18. koht
 2000 – Sydney olümpiamängudel meeste ühepaadil 6. koht 
 2004 – Ateena olümpiamängudel meeste ühepaadil hõbemedal
 2008 – Pekingi olümpiamängudel paarisaeruliste kahepaadil koos Tõnu Endreksoniga hõbemedal

 Maailmameistrivõistlustel 
 1989 – Bledis sõudmise maailmameistrivõistlustel ühepaadil pronksmedal
 1990 – Tasmaanias sõudmise maailmameistrivõistlustel ühepaadil kuldmedal
 1995 – maailmameistrivõistlustel Tamperes meeste ühepaadil hõbemedal
 2005 – sõudmise maailmameistrivõistlustel Jaapanis koos Andrei Jämsä, Tõnu Endreksoni ja Leonid Guloviga meeste paarisaeruliste neljapaadil pronksmedal
 2007 – maailmameistrivõistlustel Münchenis koos Tõnu Endreksoniga paarisaeruliste kahepaadil pronksmedal

 Maailma karikasari 
 1990. aastal võitis ta ühepaadil maailma karika.
 1995. aastal võitis ta ühepaadil maailma karikasarjas kõik etapid.
 2007. aastal võitis ta koos Tõnu Endreksoniga paarisaerulisel kahepaadil maailma karika."Kes? Mis? Kus? 2008, lk. 409

Ta on üks kahest eesti sportlasest, kes on võitnud aasta kokkuvõttes spordiala maailma karikasarja. Teine eestlane on Imre Tiidemann.http://vikerraadio.err.ee/spordiklipp?main_id=3369826&s=start

Tunnustus
 1990, 1995 ja 2004 – aasta meessportlane. Ühegi teise eesti aasta sportlase tiitleid pole lahutanud 14 aastat."Kes? Mis? Kus?" 2006, lk. 143
 1996 – Eesti lipu kandja Atlanta olümpiamängude avatseremoonial
 2001 – Pärnu vapimärk (Pärnu teenekas sõudesportlane, kahekordne olümpiamängude finalist, kahekordne maailma karika võitja, maailmameistrivõistluste kuld-, hõbe- ja pronksmedalite võitja)
 2004 – aasta kodanik 
 2004 – Pärnu aasta mees
 2005 – Eesti Punase Risti II klassi teenetemärk
 2005 – ROKi aastaauhind "Sport ja aus mäng"
 2005 – Eesti Vabariigi spordipreemia (hõbemedali võitmise eest sõudmises 2004. aasta Ateena olümpiamängudel)
 2005 – Pärnumaa vapimärk (sõudja, sõudmise olümpiahõbe)
 2006 – Eesti Vabariigi spordipreemia (koos Andrei Jämsä, Leonid Gulovi ja Tõnu Endreksoniga, sõudmise paarisaerulise neljapaadi meeskond – pronksmedali võitmise eest sõudmise maailmameistrivõistlustel 2005. aastal)
 2007 – Eesti Olümpiakomitee teenetemärk
 2008 – Eesti Vabariigi spordipreemia (pronksmedali võitmise eest sõudmise maailmameistrivõistlustel paarisaerulise kahepaadi meeskonnas 2007. aastal)
 25. septembril 2008 andis Eesti Post välja tervikasja Jüri Jaansoni ja Tõnu Endreksoni auks.
 2009 – Eesti Vabariigi spordipreemia (koos Tõnu Endreksoniga, sõudmise paarisaerulise kahepaadi meeskond hõbemedali võitmise eest sõudmises 2008. aasta Pekingi olümpiamängudel)
 2009 – Pärnu aukodanik
 2010 – Venemaa presidendi Dmitri Medvedevi aukiri suure panuse eest sportliku koostöö arendamisel Vene FöderatsioonigaJüri Jaanson sai esmaspäeval Venemaa presidendi aukirja ERR Sport, 19. oktoober 2010 
 2011 – Rahvusvahelise Sõudeliidu (FISA) presidendi Thomas Kelleri teenetemärk

 Isiklikku  
Jüri Jaanson on 192 cm pikk ja kaalus tippsportlasena 92 kg. Tal on abielust Tatjana Jaansoniga (1991–2016) tütred Anita ja Greta.

 Viited 

 Välislingid 

 Jüri Jaansoni andmed Eesti Sõudeliidu kodulehel
 Jüri Jaansoni Fond hakkab toetama noori sõudjaid
 Andrus Nilk "Naine ja tütred ootavad Jaansonit koju Postimees, 23. august 2004
 Urmo Soonvald. Jüri Jaanson: "Ma ei mõtle medalile. See on ebaoluline.", SLÕL, 7. august 2008
 Andrus Nilk. Kas Jaanson võistleb Londoni olümpial? EPL, 19. jaanuar 2009
 Veiko Visnapuu. Jüri Jaanson: kõige loogilisem on see, et ma ei lähe Londoni olümpiale EPL.ee, 25. mai 2009 


Kategooria:Eesti sõudjad
Kategooria:Eesti 1992. aasta suveolümpiamängudel
Kategooria:Viljandi Maagümnaasiumi vilistlased
Kategooria:XII Riigikogu liikmed
Kategooria:XIII Riigikogu liikmed
Kategooria:XIV Riigikogu liikmed
Kategooria:Eesti Reformierakonna poliitikud
Kategooria:Eesti Punase Risti II klassi teenetemärgi kavalerid
Kategooria:Aasta kodanikud
Kategooria:Pärnu aukodanikud
Kategooria:Sündinud 1965